b'\n_START_ARTICLE_\nJonne Lakanen\n_START_PARAGRAPH_\nJonne Sakari Lakanen (s. 26. helmikuuta 1979 Lohjan kunta) on suomalainen suunnistaja. Seuratasolla h\xc3\xa4n edustaa Lappeen Rientoa. Aikaisemmin h\xc3\xa4n edusti Vaajakosken Ter\xc3\xa4\xc3\xa4 ja Deltaa. Lakanen asuu Lappeenrannassa._NEWLINE_Nuorten MM-kilpailuissa Lakanen voitti vuonna 1998 viestihopeaa ja vuonna 1999 kultaa keskimatkalta ja viestist\xc3\xa4. Aikuisten MM-kilpailuissa \xc3\x85rhusissa 2006 h\xc3\xa4n sijoittui nelj\xc3\xa4nneksi sprintiss\xc3\xa4._NEWLINE_Lakanen on voittanut useita Suomen mestaruuksia sek\xc3\xa4 nuorten sarjoissa ett\xc3\xa4 aikuisten sarjassa. Jukolan viestiss\xc3\xa4 h\xc3\xa4n voitti hopeaa Deltan joukkueessa vuonna 2003 ja Tiomilassa hopeaa Vaajakosken Ter\xc3\xa4n joukkueessa 2007._NEWLINE_H\xc3\xa4nen vanhempi veljens\xc3\xa4 Jani on suunnistuksen maailmanmestari.'